CELEX: 62009CN0245
Language: et
Date: 2009-07-06 00:00:00
Title: Kohtuasi C-245/09: Eelotsusetaotlus, mille esitas Arbeidshof te Brussel (Belgia) 6. juulil 2009 — Omalet NV versus Rijksdienst voor Sociale Zekerheid

12.9.2009   
            
            
               ET
            
            
               Euroopa Liidu Teataja
            
            
               C 220/21
            
         Eelotsusetaotlus, mille esitas Arbeidshof te Brussel (Belgia) 6. juulil 2009 — Omalet NV versus Rijksdienst voor Sociale Zekerheid
   (Kohtuasi C-245/09)
   2009/C 220/42
   Kohtumenetluse keel: hollandi
   
      Eelotsusetaotluse esitanud kohus
   
   Arbeidshof te Brussel
   
      Põhikohtuasja pooled
   
   
      Kaebuse esitaja: Omalet NV
   
      Vastustaja: Rijksdienst voor Sociale Zekerheid
   
      Eelotsuse küsimused
   
   
               1.
            
            
               Kas siseriiklik kohus peab kohaldama EÜ artiklit 49 Rijksdienst voor Sociale Zekerheid’i ja Belgias asuva peatöövõtja vahelises kohtuvaidluses, kui töötajate sotsiaalkindlustust käsitlevat 28. detsembri 1944. aasta dekreetseadust muutva 27. juuni 1969. aasta seaduse artikli 30bis lõike 3 alusel (enne selle sätte 27. aprilli 2007. aasta programmseaduse artikliga 55 muutmist kehtinud redaktsioonis) nõutakse selle peatöövõtja tunnistamist solidaarselt vastutavaks Belgias asuva registreerimata alltöövõtja võlgadest ühe osa eest või kui peatöövõtja vastu taotletakse kohtuotsust seetõttu, et ta ei järginud selle seaduse artikli 30 lõikes 4 ette nähtud kinnipidamiskohustust?
            
         
               2.
            
            
               (Teise võimalusena)
               Kas EÜ artikliga 49 on vastuolus selline regulatsioon, nagu on sätestatud töötajate sotsiaalkindlustust käsitlevat 28. detsembri 1944. aasta dekreetseadust muutva 27. juuni 1969. aasta Belgia seaduse artikli 30bis lõigetes 3 ja 4 (enne selle sätte 27. aprilli 2007. aasta programmseaduse artikliga 55 muutmist kehtinud redaktsioonis)?